মিজু আহমেদ

**মিজানুর রহমান** (১৭ নভেম্বর, ১৯৫৩ - ২৭ মার্চ, ২০১৭) ছিলেন একজন বাংলাদেশী চলচ্চিত্র অভিনেতা। তিনি **মিজু আহম্মেদ** নামে সর্বাধিক পরিচিত। তার চলচ্চিত্রে অভিষেক হয় ১৯৭৮ সালে *[[তৃষ্ণা]]* চলচ্চিত্রে অভিনয়ের মধ্য দিয়ে। এছাড়াও তিনি একজন প্রযোজক হিসেবেও ঢালিউড পাড়ায় পরিচিত। মূলত, মিজু আহম্মেদ তার খলনায়ক চরিত্রের সুবাদে বাংলা চলচ্চিত্রে সুপরিচিত।

আশির দশকে তিনি নাট্যধর্মী *[[মহানগর (১৯৮১-এর চলচ্চিত্র)|মহানগর]]* (১৯৮১), সঙ্গীত-নাট্যধর্মী *[[নয়নের আলো]]* (১৯৮৪), অপরাধ-নাট্যধর্মী *[[সারেন্ডার (১৯৮৭-এর চলচ্চিত্র)|সারেন্ডার]]* (১৯৮৭), ও নাট্যধর্মী *[[সত্য মিথ্যা (১৯৮৯-এর চলচ্চিত্র)|সত্য মিথ্যা]]* (১৯৮৯) চলচ্চিত্রে অভিনয় করেন। নব্বইয়ের দশকে তার অভিনীত উল্লেখযোগ্য চলচ্চিত্রসমূহ হল অপরাধ ধর্মী *[[দাঙ্গা (চলচ্চিত্র)|দাঙ্গা]]* (১৯৯১), *[[ত্রাস (চলচ্চিত্র)|ত্রাস]]* (১৯৯২), *[[ত্যাগ (চলচ্চিত্র)|ত্যাগ]]* (১৯৯৩), *[[দেশপ্রেমিক (চলচ্চিত্র)|দেশপ্রেমিক]]* (১৯৯৪), *[[খলনায়ক (১৯৯৬-এর চলচ্চিত্র)|খলনায়ক]]* (১৯৯৬), মুক্তিযুদ্ধ ভিত্তিক *[[হাঙর নদী গ্রেনেড (চলচ্চিত্র)|হাঙর নদী গ্রেনেড]]* (১৯৯৭), অপরাধ ধর্মী আম্মাজান (১৯৯৯)। ১৯৯২ সালে *[[ত্রাস (চলচ্চিত্র)|ত্রাস]]* চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার অর্জন করেন। এছাড়া ২০১০ সালে *[[ওরা আমাকে ভাল হতে দিল না]]*  চলচ্চিত্রে অভিনয়ের জন্য তিনি শ্রেষ্ঠ খলচরিত্রে অভিনেতা বিভাগে জাতীয় চলচ্চিত্র পুরস্কার অর্জন করেন।

## প্রাথমিক জীবন
আহমেদ ১৯৫৩ সালের ১৭ নভেম্বর তারিখে বাংলাদেশের খুলনা বিভাগের কুষ্টিয়ায় জন্মগ্রহণ করেন। তার আসল নাম হচ্ছে মিজানুর রহমান। শৈশবকাল থেকে তিনি থিয়েটারের প্রতি খুবই আগ্রহী ছিলেন। তিনি কুষ্টিয়ার স্থানীয় একটি নাট্যদলের সাথে যুক্ত ছিলেন। তিনি রাজশাহী বিশ্ববিদ্যালয়ের হতে স্নাতক অর্জন করেন। 
## চলচ্চিত্র কর্মজীবন
১৯৭৮ সালে তৃষ্ণা চলচ্চিত্রে অভিনয়ের মাধ্যমে তিনি অভিনেতা হিসেবে আত্মপ্রকাশ করেন। কয়েক বছর পরে তিনি ঢালিউড চলচ্চিত্র শিল্পে অন্যতম সেরা একজন খলনায়ক হিসেবে নিজেকে প্রতিষ্ঠিত করেন। অভিনয়ের পাশাপাশি তিনি একজন চলচ্চিত্র উদ্যোগতা ও সংগঠক ছিলেন। তিনি তার সহশিল্পী রাজীবের সঙ্গে যৌথভাবে চলচ্চিত্র প্রযোজনা সংস্থা *ফ্রেন্ডস মুভিজ* প্রতিষ্ঠা করেন। *ফ্রেন্ডস মুভিজ-*এর ব্যানারে তিনি *মহৎ*, *চালবাজ*, *আসামী গ্রেফতার*, *জবরদখল*-এর মত বেশ কয়েকটি চলচ্চিত্র প্রযোজনা করেছেন। তিনি দুই মেয়াদে বাংলাদেশ চলচ্চিত্র শিল্পী সমিতির সাধারণ সম্পাদক এবং সভাপতির দায়িত্ব পালন করেন।

## পারিবারিক জীবন
মিজু আহম্মেদ পারভীন আহমেদকে বিয়ে করেন। এই দম্পতির তিন সন্তান। দুই মেয়ে তাসনিম আহম্মেদ ও আফিয়া আহম্মেদ এবং ছেলে হারসাত আহম্মেদ।

## চলচ্চিত্রের তালিকা
* *[[তৃষ্ণা]]* (১৯৭৮)
* *[[মাটির ঘর]]* (১৯৭৯)
* *[[মহানগর (১৯৮১-এর চলচ্চিত্র)|মহানগর]]* (১৯৮১)
* *[[নয়নের আলো]]* (১৯৮৪)
* *অশান্তি* (১৯৮৬)
* *[[সারেন্ডার (১৯৮৭-এর চলচ্চিত্র)|সারেন্ডার]]* (১৯৮৭)
* *[[সত্য মিথ্যা (১৯৮৯-এর চলচ্চিত্র)|সত্য মিথ্যা]]* (১৯৮৯)
* *বোনের মত বোন* (১৯৮৯)
* *[[স্ত্রীর পাওনা]]* (১৯৯১)
* *[[দাঙ্গা (চলচ্চিত্র)|দাঙ্গা]]* (১৯৯১)
* *[[পিতা মাতা সন্তান]]* (১৯৯১)
* *[[চাকর]]* (১৯৯২)
* *বন্ধু আমার* (১৯৯২)
* *সোলেমান ডাঙ্গা* (১৯৯২)
* *[[ত্রাস (চলচ্চিত্র)|ত্রাস]]* (১৯৯২)
* *[[ত্যাগ (চলচ্চিত্র)|ত্যাগ]]* (১৯৯৩)
* *[[দেশপ্রেমিক (চলচ্চিত্র)|দেশপ্রেমিক]]* (১৯৯৪)
* *[[খলনায়ক (১৯৯৬-এর চলচ্চিত্র)|খলনায়ক]]* (১৯৯৬)
* *বশিরা* (১৯৯৬) 
* *আজকের সন্ত্রাসী* (১৯৯৬) 
* *[[হাঙর নদী গ্রেনেড (চলচ্চিত্র)|হাঙর নদী গ্রেনেড]]* (১৯৯৭)
* *[[অন্ধ ভালোবাসা]]* (১৯৯৭)
* *[[কুলি (চলচ্চিত্র)|কুলি]]* (১৯৯৭)
* *[[আম্মাজান]]* (১৯৯৯)
* *[[লাঠি (চলচ্চিত্র)|লাঠি]]* (১৯৯৯) 
* *[[লাল বাদশা (১৯৯৯-এর চলচ্চিত্র)|লাল বাদশা]]* (১৯৯৯)
* *গুন্ডা নাম্বার ওয়ান* (২০০০) 
* *[[ঝড় (চলচ্চিত্র)|ঝড়]]* (২০০০) 
* *কষ্ট* (২০০০)
* *[[বিদ্রোহ চারিদিকে]]* (২০০০)
* *[[যোদ্ধা (চলচ্চিত্র)|যোদ্ধা]]* (২০০০)
* *ওদের ধর* (২০০২) 
* *[[ইতিহাস (চলচ্চিত্র)|ইতিহাস]]* (২০০২)
* *[[লাল দরিয়া]]* (২০০২)
* *ভাইয়া* (২০০২) 
* *[[কারাগার (চলচ্চিত্র)|কারাগার]]* (২০০৩)
* *হিংসা প্রতিহিংসা* (২০০৩) 
* *বিগ বস* (২০০৩) 
* *আজকের সমাজ* (২০০৪) 
* *মহিলা হোস্টেল* (২০০৪)
* *হীরা আমার নাম* (২০০৫)
* *ভন্ড ওঝা* (২০০৬)
* *সিস্টেম* (২০০৬)
* *ঠাণ্ডা মাথার খুনি* (২০০৬)
* *ঝন্টু মন্টু দুই ভাই* (২০০৭)
* *মেশিনম্যান* (২০০৭)
* *আমি বাঁচতে চাই* (২০০৭)
* *[[বাবার জন্য যুদ্ধ]]* (২০০৮)
* *[[বাবা আমার বাবা]]* (২০০৮)
* *[[মায়ের স্বপ্ন]]* (২০০৮)
* *রাজধানীর রাজা* (২০০৮)
* *কোটি টাকার ফকির* (২০০৮)
* *বিয়ে বাড়ী* (২০০৯)
* *কাজের মানুষ* (২০০৯)
* *ঠেকাও আন্দোলন* (২০০৯)
* *সবাইতো ভালোবাসা চায়* (২০০৯)
* *চিরদিনই আমি তোমার* (২০০৯)
* *[[ওরা আমাকে ভালো হতে দিল না]]* (২০১০)
* *[[চাচ্চু আমার চাচ্চু]]* (২০১০)
* *[[মায়ের চোখ]]* (২০১০)
* *হায় প্রেম হায় ভালোবাসা* (২০১০)
* *আমার স্বপ্ন আমার সংসার* (২০১০)
* *রিকসাওয়ালার ছেলে* (২০১০)
* *এক জবান* (২০১০)
* *বস্তির ছেলে কোটিপতি* (২০১০)
* *[[কে আপন কে পর]]* (২০১১)
* *মনের জ্বালা* (২০১১)
* *দারোয়ানের ছেলে* (২০১১)
* *[[ভালোবাসার রঙ]]* (২০১২)
* *শিউলমনী* (২০১২)
* *স্বামী ভাগ্য* (২০১২)
* *বাজারের কুলি* (২০১২)
* *[[তুমি আসবে বলে]]* (২০১২)
* *মানিক রতন দুই ভাই* (২০১২)
* পালাবার পথ নেই (২০১২)
* *[[এইতো ভালোবাসা]]* (২০১৩)
* *[[তবুও ভালোবাসি]]* (২০১৩)
* *ইভটিজিং* (২০১৩)
* *কঠিন প্রতিশোধ* (২০১৪)
* *[[আগে যদি জানতাম তুই হবি পর]]* (২০১৪)
* *দুই পৃথিবী* (২০১৫)
* *ভালোবাসা সীমাহীন* (২০১৫)
* *অ্যাকশন জেসমিন* (২০১৫)
* *[[বসগিরি]]* (২০১৬)
* *পুড়ে যায় মন* (২০১৬)
* *[[এক জবানের জমিদার হেরে গেলেন এইবার]]* (২০১৬)
* *আড়াল* (২০১৬)
* *ক্রাইম রোড* (২০১৭)
* *[[১৬ আনা প্রেম]]* (২০১৭)

## পুরস্কার ও স্বীকৃতি

## মৃত্যু
তিনি ২৭ মার্চ ২০১৭ তারিখ ঢাকা থেকে ট্রেনে করে *মানুষ কেন অমানুষ*  চলচ্চিত্রের শুটিং করতে দিনাজপুর যাওয়ার পথে হৃদরোগে আক্রান্ত হন এবং কুর্মিটোলা জেনারেল হাসপাতালে মৃত্যুবরণ করেন। তার মৃতদেহ নিজ বাড়ি কোর্টপাড়ায় নিয়ে যাওয়া হয়। তাকে কুষ্টিয়া কেন্দ্রীয় পৌর গোরস্থানে তার পিতা-মাতার কবরের পাশে দাফন করা হয়।

## তথ্যসূত্র

## বহিঃসংযোগ

* 

বিষয়শ্রেণী:১৯৫৩-এ জন্ম
মিজু
বিষয়শ্রেণী:২০শ শতাব্দীর বাংলাদেশী অভিনেতা
বিষয়শ্রেণী:২১শ শতাব্দীর বাংলাদেশী অভিনেতা
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:কোর্টপাড়া, কুষ্টিয়ার ব্যক্তি
বিষয়শ্রেণী:শ্রেষ্ঠ খলচরিত্রে অভিনয়ের জন্য জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:বাংলাদেশ চলচ্চিত্র শিল্পী সমিতির নেতা
বিষয়শ্রেণী:বাংলা চলচ্চিত্র অভিনেতা
বিষয়শ্রেণী:খুলনা বিভাগের অভিনেতা
বিষয়শ্রেণী:কুষ্টিয়া জেলার অভিনয়শিল্পী